Document ID: 31992L0092

ΟΔΗΓΙΑ 92/92/ΕΟΚ ΤΟΥ ΣΥΜΒΟΥΛΙΟΥ της 9ης Νοεμβρίου 1992 περί τροποποιήσεως της οδηγίας 86/465/ΕΟΚ για τον κοινοτικό κατάλογο των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Ομοσπονδιακή Δημοκρατία της Γερμανίας) «Νέες ομόσπονδες χώρες (Lδnder)»
ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία του Συμβουλίου 75/268/ΕΟΚ της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), και ιδίως το άρθρο 2 παράγραφος 2,
την πρόταση της Επιτροπής (2),
τη γνώμη του Ευρωπαϊκού Κοινοβουλίου (3),
Εκτιμώντας:
ότι στην οδηγία 86/465/ΕΟΚ του Συμβουλίου (4), εμφαίνονται οι περιοχές της Γερμανίας που έχουν συμπεριληφθεί στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ 7
ότι η γερμανική κυβέρνηση ζήτησε από την Επιτροπή, σύμφωνα με το άρθρο 2 παράγραφος 1 της οδηγίας 75/268/ΕΟΚ, να τροποποιηθεί ο κοινοτικός κατάλογος των περιοχών που εμφαίνονται στο παράρτημα της οδηγίας 86/465/ΕΟΚ 7
ότι η κυβέρνηση της Γερμανίας ανακοίνωσε στην Επιτροπή, σύμφωνα με το άρθρο 2 παράγραφος 1 της οδηγίας 75/268/ΕΟΚ, τις περιοχές οι οποίες δύνανται να περιληφθούν στον κοινοτικό κατάλογο των μειονεκτικών γεωργικών περιοχών και τις πληροφορίες σχετικά με τα χαρακτηριστικά των περιοχών αυτών 7
ότι οι δείκτες που ορίστηκαν είναι οι δυσχερείς κλιματικές συνθήκες, που αναφέρονται στο άρθρο 3 παράγραφος 3 πρώτη περίπτωση της οδηγίας 75/268/ΕΟΚ και ένα ελάχιστο υψόμετρο 800 μέτρων (κεντρικό σημείο της τοποθεσίας ή μέσο υψόμετρο του δήμου ή της κοινότητας) 7
ότι, όταν υπάρχει ο συνδυασμός των κλιματικών συνθηκών και της κλίσης του εδάφους που αναφέρεται στο άρθρο 3 παράγραφος 3 τρίτη περίπτωση της οδηγίας 75/268/ΕΟΚ, προβλέπεται ένα ελάχιστο υψόμετρο 600 μέτρων και, συγχρόνως, κλίση του εδάφους 18 % τουλάχιστον 7
ότι, όσον αφορά την ύπαρξη εδάφους περιορισμένης παραγωγικότητας και τα αισθητά κατώτερα από το μέσο όρο οικονομικά αποτελέσματα των γεωργικών εκμεταλλεύσεων που αναφέρονται στο άρθρο 3 παράγραφος 4 στοιχεία α) και β) της οδηγίας 75/268/ΕΟΚ, οι περιοχές καθορίστηκαν με τη βοήθεια ενός σύνθετου δείκτη, που καλείται «γεωργικός δείκτης σύγκρισης» (Landwirtschaftliche Vergleichszahl - LVZ) 7 ότι για τις επαρχίες (KREIS) που είναι μερικώς ταξινομημένες, οι δείκτες που δίδονται αντιστοιχούν στον μέσο όρο των δεικτών των δήμων και κοινοτήτων της επαρχίας (KREIS) που πρόκειται να ταξινομηθούν 7 ότι αυτός ο μέσος όρος σταθμίζεται με την επιφάνεια των δήμων και κοινοτήτων 7
ότι η μέγιστη τιμή του μέσου δείκτη της κάθε περιοχής που αναφέρεται ανωτέρω καθορίσθηκε σε 28 για τις μειονεκτικές γεωργικές περιοχές, αριθμό που αντιστοιχεί στο 70 % του εθνικού μέσου δείκτη (40) 7 ότι σε ειδικές περιπτώσεις αυτός ο μέσος δείκτης καθορίστηκε σε 32,5 για τις μειονεκτικές γεωργικές περιοχές όπου το ποσοστό των λειβαδιών και διαρκών βοσκοτόπων υπερβαίνει το 80 % της χρήσιμης γεωργικής έκτασης (ΧΓΕ) και σε 32,5 ανά δήμο ή κοινότητα στο Land Mecklenburg-Vorpommern όπου το ποσοστό του ενεργού πληθυσμού ο οποίος απασχολείται ακόμη στον τομέα της γεωργίας είναι πολύ υψηλό και μεγαλύτερο από το πενταπλάσιο του εθνικού μέσου όρου, είναι δηλαδή ίσο ή μεγαλύτερο από 20 % 7
ότι, σε ό,τι αφορά τη μικρή πυκνότητα του πληθυσμού που αναφέρεται στο άρθρο 3 παράγραφος 4 στοιχείο γ) της οδηγίας 75/268/ΕΟΚ, ο δείκτης που ορίζεται είναι σχετικά υψηλός, 130 κάτοικοι ανά τετραγωνικό χιλιόμετρο 7 ότι η πυκνότητα πληθυσμού καθορίζεται ανά επαρχία (KREIS) με βάση στοιχεία του έτους 1989 7 ότι από τότε όμως σημειώθηκε μείωση και διαπεριφερειακή μετακίνηση του πληθυσμού στις «νέες ομόσπονδες χώρες (Lδnder)» 7
ότι, για τον καθορισμό των περιοχών με ειδικά μειονεκτήματα οι οποίες μπορούν να εξομοιωθούν με τις μειονεκτικές περιοχές και οι οποίες αναφέρονται στο άρθρο 3 παράγραφος 5 της οδηγίας 75/268/ΕΟΚ, ο δείκτης που ορίστηκε είναι η ύπαρξη δυσμενών φυσικών συνθηκών παραγωγής (LVZ κατά κανόνα μικρότερος από 25) αφενός και μειονεκτημάτων που οφείλονται στην φροντίδα για την προστασία των ακτών και τη διαφύλαξη του τοπίου αφετέρου 7 ότι, επιπλέον, η συνολική έκταση των περιοχών αυτών δεν υπερβαίνει το 4 % της έκτασης του εν λόγω κράτους μέλους 7
ότι η φύση και το επίπεδο των προαναφερόμενων δεικτών που χρησιμοποιεί η γερμανική κυβέρνηση για τον καθορισμό δύο τύπων περιοχών που ανακοίνωσε στην Επιτροπή, ανταποκρίνονται αντίστοιχα στα χαρακτηριστικά των ορεινών περιοχών και των μειονεκτικών περιοχών που αναφέρονται στο άρθρο 3 παράγραφοι 3 και 4 της οδηγίας 75/268/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Ο κατάλογος των μειονεκτικών περιοχών της Γερμανίας ο οποίος εμφαίνεται στο παράρτημα της οδηγίας 86/465/ΕΟΚ συμπληρώνεται από τον κατάλογο των μειονεκτικών περιοχών των «νέων ομόσπονδων χωρών (Lδnder)» ο οποίος εμφαίνεται στο παράρτημα της παρούσας οδηγίας.
Άρθρο 2
Η παρούσα οδηγία απευθύνεται στην Ομοσπονδιακή Δημοκρατία της Γερμανίας.
Βρυξέλλες, 9 Νοεμβρίου 1992.

Labels: 18
19
6